吊友人朱子大
作者：周文璞
朝代：宋

paragraphs: 與君昔並丹陽船，形容惘愴俱可憐。
自說宅囿及百年，藏三小山出雲煙。
土伯小廟自題扁，持照清池分醜妍。
吁嗟先君方下世，姪子賣半相炒煎。
出尋方伯待救護，與我密者纔萬錢。
是身災疢恐凋謝，語未脫口吁皇天。
那知君今亦逝川，洪崖白石夢杳然，竟從他姓改受廛。
嗚呼，朱君無歸，歸來但見空屋椽，入抱山骨於黄泉。